**Frédérik Gauthier** (s. 26. huhtikuuta 1995 Laval, Québec, Kanada) on kanadalainen jääkiekkoilija. Hän on pelipaikaltaan keskushyökkääjä.

Ura
---

### Seuraura

Gauthier aloitti jääkiekkoilun St-Linissa. Sittemmin hän pelasi Québecin paikallisia juniorisarjoja Collège Esther-Blondin Phénixissa vuodet 2010–2012. Kaudella 2010–2011 Gauthier edusti myös Québecia Kanadan talvikisoissa voittaen hopeaa. QMJHL-joukkue Rimouski Océanic varasi hänet 40. pelaajana kesällä 2011. Kaudella 2011–2012 Gauthier oli Phénixin paras psekä runkosarjassa että pudotuspeleissä. Hän voitti kauden päätteeksi QAAA:n mestaruuden, palkittiin sarjan arvokkaimpana pelaajana ja valittiin ensimmäiseen tähdistökentälliseen. Phénix eteni Telus Cupiin, joka päättyi hopeaan. Gauthier valittiin turnauksen arvokkaimmaksi pelaajaksi ja tähdistökentälliseen. Youngstown Penguins varasi hänet yhdeksäntenä pelaajana USHL:n varaustilaisuudessa 2012.

Kaudeksi 2012–2013 Gauthier siirtyi Rimouski Océaniciin. Hänen tulokaskautensa QMJHL:ssä toi 66 runkosarjaottelussa tehot 22+38=60 sekä kuudessa playoff-ottelussa kaksi syöttöpistettä. Gauthier valittiin kauden päätteeksi liigan tulokkaiden tähdistökentälliseen ja hän pelasi kauden aikana myös CHL Top Prospects Gamessa. Toronto Maple Leafs varasi Gauthier’n ensimmäisellä kierroksella 21. pelaajana NHL:n varaustilaisuudessa 2013. Hän teki saman vuoden marraskuussa kolmivuotisen tulokassopimuksen joukkueen kanssa. Syksyn 2014 harjoitusleirin jälkeen Maple Leafs lähetti Gauthier'n taas Océaniciin, jonka varakapteeniksi hän nousi.

Ammattilaisuransa ensimmäisen sopimuskautensa Gauthier aloitti kaudella 2015–2016. Hän pelasi pääosin Maple Leafsin varmiseurassa Toronto Marliesissa, mutta pääsi maaliskuussa pelaamaan myös NHL-debyytinsä. Gauthier pelasi viisi kautta Maple Leafsin organisaatiossa. Hänen pelaajasopimustaan ei uusittu kauden 2019–2020 jälkeen ja hänestä tuli rajoittamaton vapaa pelaaja.

Kauden 2020–2021 Gauthier pelasi Florida Panthersissa ja tämän farmijoukkueessa ja kauden 2021–2022 hän pelasi New Jersey Devilsissä ja tämän farmijoukkueessa. Yhteensä NHL-otteluita hänelle koitui kahden kauden aikana vain kymmenen.

Syksyllä 2022 Gauthier siirtyi yksivuotisella sopimuksella sveitsiläiseen HC Ajoieen.

### Maajoukkueura

Gauthier pelasi alle 20-vuotiaiden MM-kilpailuissa vuosina 2014 ja 2015, joista jälkimmäinen turnaus päättyi maailmanmestaruuteen. Hän pelasi myös alle 18-vuotiaiden MM-kilpailuissa vuonna 2013, jolloin Gauthier voitti maailmanmestaruuden. Hän edusti myös Canada Québecin joukkuetta World U-17 Hockey Challengessa vuonna 2012.

Pelityyli
---------

Gauthier on pelipaikaltaan keskushyökkääjä. Isokokoisen Gauthier'n vahvuuksiin kuuluu luistelu, kahden suunnan pelaaminen, fyysisyys, pelikäsitys, alivoimapelaaminen ja aloittaminen. Hän kuitenkin toisinaan tyytyy varsin helppoihin ratkaisuihin, eikä luota luovuuteensa kiekon kanssa tarpeeksi. Hänen tulisi myös käyttää kokoaan paremmin hyväkseen.

Tilastot
--------

|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 2010–2011 | Collège Esther-Blondin Phénix | QMAAA | 37 | 7 | 14 | 21 | 6 | 3 | 0 | 0 | 0 | 0 |
| 2011–2012 | Collège Esther-Blondin Phénix | QMAAA | 39 | 26 | 25 | 51 | 28 | 13 | 13 | 11 | 24 | 6 | Ykköstähdistö |
|  | Collège Esther-Blondin Phénix | Telus Cup | – | – | – | – | – | 7 | 3 | 8 | 11 | 0 | Ykköstähdistö |
| 2012–2013 | Rimouski Océanic | QMJHL | 66 | 22 | 38 | 60 | 26 | 6 | 0 | 2 | 2 | 2 |  |  |  |  |  |  | U18 | 7 | 1 | 3 | 4 | 2 |
| 2013–2014 | Rimouski Océanic | QMJHL | 54 | 18 | 34 | 52 | 27 | 11 | 3 | 6 | 9 | 6 |  |  |  |  |  |  | JMM | 7 | 0 | 1 | 1 | 2 |
| 2014–2015 | Rimouski Océanic | QMJHL | 37 | 16 | 16 | 32 | 21 | 20 | 2 | 14 | 16 | 4 |  |  |  |  |  |  | JMM | 7 | 0 | 1 | 1 | 0 |
| 2015–2016 | Toronto Marlies | AHL | 56 | 6 | 12 | 18 | 10 | 9 | 0 | 0 | 0 | 4 |
|  | Toronto Maple Leafs | NHL | 7 | 0 | 1 | 1 | 0 | – | – | – | – | – |
| 2016–2017 | Toronto Marlies | AHL | 46 | 4 | 9 | 13 | 14 | 6 | 1 | 3 | 4 | 2 |
|  | Toronto Maple Leafs | NHL | 21 | 2 | 1 | 3 | 23 | – | – | – | – | – |
| 2017–2018 | Toronto Marlies | AHL | 57 | 7 | 11 | 18 | 10 | 20 | 2 | 6 | 8 | 4 |
|  | Toronto Maple Leafs | NHL | 9 | 1 | 0 | 1 | 0 | – | – | – | – | – |
| 2018–2019 | Toronto Maple Leafs | NHL | 70 | 3 | 11 | 14 | 12 | 7 | 0 | 0 | 0 | 2 |
| 2019–2020 | Toronto Maple Leafs | NHL | 61 | 7 | 5 | 12 | 10 | 1 | 0 | 0 | 0 | 0 |
| 2020–2021 | Tucson Roadrunners | AHL | 18 | 2 | 5 | 7 | 6 | 1 | 0 | 0 | 0 | 0 |
|  | Arizona Coyotes | NHL | 2 | 0 | 0 | 0 | 2 | – | – | – | – | – |
| 2021–2022 | Utica Comets | AHL | 51 | 8 | 24 | 32 | 15 | – | – | – | – | – |
|  | New Jersey Devils | NHL | 8 | 0 | 0 | 0 | 0 | – | – | – | – | – |
| 2022–2023 | HC Ajoie | NL | 52 | 9 | 14 | 23 | 32 | – | – | – | – | – |
| 2023–2024 | HC Ajoie | NL | 44 | 10 | 8 | 18 | 18 | – | – | – | – | – |
| 7 kautta | yhteensä | NHL | 178 | 13 | 18 | 31 | 47 | 8 | 0 | 0 | 0 | 2 |
| 5 kautta | yhteensä | AHL | 228 | 27 | 61 | 88 | 55 | 36 | 3 | 9 | 12 | 10 |
| 3 kautta | yhteensä | QMJHL | 153 | 56 | 88 | 144 | 74 | 37 | 5 | 22 | 27 | 12 |
| 2 kautta | yhteensä | NL | 96 | 19 | 22 | 41 | 50 | – | – | – | – | – |

Lähteet
-------

* Frédérik Gauthier The Internet Hockey Databasessa (englanniksi)
* Frédérik Gauthier *Elite Prospects*. Everysport Media Group AB.  (englanniksi)

### Viitteet

1. ↑  McGran, Kevin: Maple Leafs prospect Frederik Gauthier shows off defence at Leafs rookie camp  8.9.2013. LONDON, ONT.:  Toronto Star Newspapers Ltd. Viitattu 16.1.2015. (englanniksi)
2. 1 2 3 4  Frédérik Gauthier *Elite Prospects*. Everysport Media Group AB.  (englanniksi)
3. ↑  Leafs Sign Gauthier To Three-Year Deal  27.11.2013. Toronto Maple Leafs. Viitattu 15.1.2015. (englanniksi)
4. ↑  Leafs Trim Training Camp Roster  29.9.2014. Toronto Maple Leafs. Viitattu 15.1.2015. (englanniksi)
5. ↑  Maple Leafs recall forwards Gauthier, Leivo from AHL Marlies *CBC.ca*.  19.3.2016. CBC/Radio-Canada. Viitattu 11.6.2017. (englanniksi)
6. ↑  Frédérik Gauthier au HCA *hc-ajoie.ch*. Viitattu 6.3.2023. (ranskaksi)
7. ↑  Frederik Gauthier – The Hockey News (englanniksi)
8. ↑  Frédérik Gauthier – Jatkoaika.com – Kaikki jääkiekosta